PROJEKTEERIMISE-EHITAMISE TÖÖVÕTULEPING nr 9-15/2025/25

(hiliseima digitaalallkirja kuupäev)

**Riigimetsa Majandamise Keskus** (edaspidi nimetatud **tellija)**, keda esindab juhatuse 11.03.2025 otsusega nr 1-32/53 kinnitatud RMK kinnisvaraosakonna põhimääruse alusel **juhataja Karl Mänd,** ühelt poolt,

ja ühispakkujad **Nordpont OÜ** (registrikood 12583892), keda esindab **juhatuse liige** **Kalvi Krass**, kes tegutseb **põhikirja** alusel ja **RVT Ehitus OÜ** (registrikood 12587683), keda esindab juhatuse liige Rein Laikoja, kes tegutseb põhikirja alusel, teiselt poolt (edaspidi Nordpont OÜ ja RVT Ehitus OÜ ühiselt nimetatud **töövõtja**), keda nimetatakse edaspidi käesolevas lepingus **pool** või koos **pooled**,

sõlmisid käesoleva töövõtulepingu (edaspidi nimetatud **leping**) riigihanke nr 1-47.3510 „RMK Põlula kalakasvatuskeskuse laohoone (PVC-hall) projekteerimine ja ehitamine“ (viitenumber 301156) tulemusena alljärgnevas:

1. **Lepingu objekt**
   1. Lepingu eesmärgiks on Lääne- Virumaa, Vinni vald, Lavi küla (kü 70201:001:0537) asuva garaaži hoone lammutus (edaspidi **ehitis**) ja PVC halli projekteerimis-, ja ehitustööd lepinguga kokkulepitud tingimustel ja korras (edaspidi nimetatud **töö või tööd**).
   2. Leping sätestab objektina tööd ja toimingud, mille teostamine ning teostamise korraldamine on töövõtja kohustuseks lepingu raames. Lepingus sätestatud tingimused ja kord laienevad üheselt kõigile ehitise tellijale kohaseks üleandmiseks vajalikele töödele, kui lepingust ei tulene teisiti.
   3. tellija annab töövõtjale töö teostamiseks üle järgmised dokumendid:
      1. tellija lähteülesanne (tehniline kirjeldus);
      2. projekteerimistingimused
      3. geoalus
2. **Üldsätted**
   1. Poolte õiguste ning kohustuste aluseks on leping oma lisadega, standard EVS 932:2017 Ehitusprojekt, käesoleva lepingu raames valmiv tööprojekt ning teised, ET-kartoteegis ning ETF-kartoteegis ehitust käsitlevad ehitustehnilised dokumendid. Kvaliteedi osas lähtuvad pooled eelkõige tööprojektis, kuid ka Ehitustööde Üldistes Kvaliteedinõuetes (RYL), sätestatust, sealjuures kvaliteediklass peab olema II või kõrgem. Lepingu raames termin "leping" hõlmab endas kõiki lepingu punktides 1.3 eelnevalt loetletud dokumente, kui konkreetsest sättest ei tulene teisiti.
   2. Pooled tagavad ja deklareerivad, et lepingu sõlmimisega ei ole nad rikkunud ühtegi enda suhtes kehtiva seaduse, põhimääruse või põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust.
   3. Töövõtja on kohustatud sõlmima enne ehitusplatsil töödega alustamist ehituse koguriskikindlustuse (CAR), mille soodustatud isikuks on tellija.
3. **TÖÖDE TEOSTAMISE TÄHTAJAD**
   1. Töövõtja alustab projekteerimis-, lammutus-, ehitustööde (vastavalt lisale1) teostamist

**7 päeva** jooksul pärast lepingu jõustumist. Lepingu Lisa nr.3 (“Ajagraafik”) sätestab tööde kestuse ja tähtajad.

* 1. Töö üleandmise lõpptähtpäev (kasutusluba käes) on **kaheksa (8)** kuud hankelepingu sõlmimisest.

1. **LEPINGU HIND**
   1. Lepingu hinnaks on edukaks tunnistatud pakkumise kogumaksumus (edaspidi **tööde üldmaksumus**) **174 800,00** (ükssada seitsekümmend neli tuhat kaheksasada) **eurot**, millele lisandub käibemaks õigusaktidega sätestatud määras. **Tööde üldmaksumus** sisaldab endas töövõtja tasu, samuti töövõtja ja võimalike alltöövõtjate kõik kulutused projekteerimis-, lammutus-, ehitus- ja muude tööde teostamisel lepingu raames. Töövõtja kinnitab, et on arvestanud oma pakkumuse mahtu ka need tööd, mis ei ole riigihanke hankedokumentides kirjeldatud, kuid mis on tuginedes heale ehitustavale ja pakkuja professionaalsusele vajalikud lepingus kirjeldatud tööde nõuetekohaseks teostamiseks.
   2. **Tööde üldmaksumusele** võib **lisanduda tellija reserv** summas **17 480,00** (seitseteist tuhat nelisada kaheksakümmend) **eurot**, millele lisandub käibemaks õigusaktidega sätestatud määras. Tellija eeldab, et nimetatud reserv ei kuulu tellija poolt töövõtjale tasumisele ning reservi kasutatakse üksnes juhul, kui ilmneb võrreldes seni tellitud töödega selliste täiendavate tööde tellimise vajadus, mida tellija tööde tellimisel ette ei näinud. Reservi kasutamise üle otsustab tellija töövõtja ettepanekul või iseseisvalt.
   3. Ehitustööde reservi piires teostatavate täiendavate tööde maksumuse määramisel lähtutakse töövõtja pakkumuses antud ühikhindadest. Kui konkreetne ühikhind ei ole välja toodud, siis see määratakse vastava töö maksumuse ja mahu suhtes. Juhul, kui täiendavate tööde maksumust ei ole võimalik pakkumuse kalkulatsiooni järgi määrata, lähtutakse maksumuse määramisel turuhinnast. Täiendavate tööde maksumuse määramisel on töövõtja kohustuseks tellijale tõestada, et töövõtja poolt esitatud maksumus vastab turuhinnale.
   4. Tööde erinevate osade (etappide) hinnad on näidatud lisas nr.4.
   5. Tööde üldmaksumus ei ole seatud sõltuvusse inflatsioonist või muudest teguritest ning seega lepingu kehtivuse tähtaja jooksul korrigeerimisele ei kuulu.
2. **Töövõtja kohustused**
   1. Hankida kõik töö teostamiseks vajalikud lähteandmed, ehitusmaterjalid ja -tooted või korraldada nende hankimine, tagada objektil kõigi vajalike ehitusseadmete ja muude töövahendite olemasolu, samuti kooskõlastada tellijaga eelnevalt kirjalikult kõik töö teostamisel kasutatavad materjalid ja tooted ning nende hinnad, kui need ei ole määratud lepingus või lepingu lisades.
   2. Hankida kohaselt kõik töö alustamiseks ja teostamiseks vajalikud kooskõlastused ja load, ning tasuda vastavad kulud.
   3. Töötada välja ja kooskõlastada tellijaga töö teostamise ajagraafik hiljemalt **1 (ühe) kalendrinädala** jooksul hankelepingu sõlmimisest. Nimetatud graafik vormistatakse lepingu lisana.
   4. Ehitustööde teostamise ajal esitada detailsed nädalagraafikud iga algava töönädala kohta hiljemalt algava töönädala esmaspäeva kella 11.00-ks.
   5. Projekteerimise käigus töötada välja ja kooskõlastada tellijaga ehitustööde organiseerimise kava.
   6. Tagada töövõtja poolt teostatava ehitustööde ja kasutatavate materjalide ning toodete kvaliteedi vastavuse lepingule ning heale ehitustavale.
   7. Tagada, et tehnosüsteemid on välja ehitatud selliselt, et projekti järgi püstitatud ehitusobjekt toimiks kõige ökonoomsemal viisi.
   8. Võtta tarvitusele kõik abinõud tellija poolt töövõtjale, samuti tema alltöövõtjatele usaldatud vara säilimise tagamiseks ja kanda vastutust igasuguse hooletuse eest, mis toob kaasa selle vara kaotsimineku või kahjustamise töövõtja tegevuse või tegevusetuse tõttu.
   9. Tagada ehitustööde teostamisel vajaliku kvalifikatsiooniga tööjõu kasutamise, kindlustades töötajad vajadusel õnnetusjuhtumikindlustusega, ning tellija soovil esitada andmed tööde vahetute teostajate ja alltöövõtjate kvalifikatsiooni kohta.
   10. Järgida tellijapoolseid dokumentide muudatusi töö teostamise käigus.
       1. Tellija poolsel dokumentide muutmisel sõlmitakse selle kohta pooltevaheline kirjalik kokkulepe, milles määratletakse vähenev või täiendavalt teostamisele kuuluvate tööde maht ja hind, teostamise tähtaeg, tasumise kord ja muud tingimused. Töövõtjal on õigus ületada tööde üldmaksumust ning tööde teostamise tähtaegu ainult juhul, kui on kohaselt vormistatud eelpoolnimetatud kokkulepe.
   11. Teatada tellijale kirjalikult viivitamatult, kuid mitte hiljem kui **3 (kolme) tööpäeva** jooksul alates vastavate asjaolude ilmnemisest, tööde üldmaksumuse ületamise, kvaliteedinõuetest või teostamise tähtaegadest mittekinnipidamise vajadusest või muudest asjaoludest, mis takistavad tööde kohast alustamist, teostamist või lõpetamist. Kui töövõtja ei teata tellijale kohaselt nimetatud asjaoludest, puudub tal õigus nõuda tellijalt üle-eelarveliste kulutuste hüvitamist või tähtaegade pikendamist;
   12. Teatada tellijale lepingu punktis 5.11. sätestatud tähtaja jooksul:
       1. sellest, et tellija juhendite järgimine ohustab teostatavate tööde vastupidavust, kvaliteeti, tähtaegu või mõjutab maksumust;
       2. teiste töövõtjast mitteolenevate asjaolude olemasolust, mis ohustavad teostatavate tööde vastupidavust, kvaliteeti, tähtaegu või mõjutavad maksumust;
       3. igasugusest avariiohust ehitises või seda ümbritseval maa-alal, mis on antud lepingu täitmise ajaks töövõtja kasutusse.
   13. Avarii või avariiohu korral ehitises või selle ümbruses võtta koheselt tarvitusele vajalikud meetmed avarii vältimiseks või selle tagajärgede likvideerimiseks. Tarvitusele võetud abinõud kooskõlastab töövõtja viivitamatult kirjalikult tellijaga.
   14. Dokumenteerida ehitamise käigus tehtavad tööd (sealhulgas ehitusprojekti muudatused, ehituspäevik, kaetud tööde aktid, töökoosolekute protokollid ning muud pädevate ametiisikute poolt nõutavad ehitamist iseloomustavad dokumendid, nagu näiteks, teostusjoonised), fikseerides jooksvalt ehitustööde faktiline teostamine ja kulgemine.
   15. Tagada tellijale ja pädevatele ametiisikutele juurdepääsu ehitisega ja ehitusdokumentidega tutvumiseks.
   16. Tagada ehitamise käigus töötervishoiu, tööohutuse, tuleohutuse ja muude kehtestatud eeskirjade ja nõuete täitmine, sealhulgas väljastada nõutavate tööde teostamiseks ettenähtud load ja teostada ehitustööde üle pidevat järelevalvet.
   17. Esitada tellijale ehitustööde teostamise ajal ja töö üleandmisel kohaselt ehitamise tehnilised dokumendid ja muud ehitise kohaseks kasutamiseks vajalikud dokumendid (seal hulgas, näiteks, süsteemide ja seadmete katsetustulemused koos vajalike protokollidega, ehitustoodete passid või sertifikaadid, ehitusmaterjalide ja -toodete kasutamise ja hoolduse eeskirjad jne.), samuti teostada vastav väljaõpe.
   18. Tagada ehitise, samuti ehitustööde teostamisega töövõtja valdusesse antud ehitise asukoha maaüksuse ning seda ümbritseva maa-ala ja teede korrashoid ja ohutus ümbruskonnale.
   19. Ehitustöödel tekkivate jäätmete käitlemisel pidada kinni jäätmeseaduses sätestatud nõuetest.
   20. Hüvitada täies ulatuses ehitustööde teostamisel või mittevastaval teostamisel ümbritsevale keskkonnale, samuti muud tellijale ja kolmandatele isikutele tekitatud kahjud.
   21. Täita kõiki asjaomaste ametkondade ja instantside ettekirjutusi vastavate kahjude ärahoidmiseks ja vastavate objektide seisukorra fikseerimiseks ehitustööde alustamisel. Vaidluste korral määrab kahjude tekkepõhjused kõigi osapoolte poolt aktsepteeritud sõltumatu ekspert.
   22. Tagada töö teostamisel tema käsutada olevate materiaalsete väärtuste (seadmed, tööriistad, ehitusmaterjalid ja -tooted jms.) säilimine objektil ja transportimise käigus ning vajadusel need kindlustada.
   23. Tagada igapäevaselt mõistlik kord tööde teostamise piirkonnas, koristades igapäevaselt tööde läbiviimisest tekkivad ehitusjäätmed moel ja kohtadesse, mis on fikseeritud tööde organiseerimise plaanil.
   24. Kooskõlastada eelnevalt kirjalikult tellijaga kõik tööga seotud reklaamid ja pressiteated.
   25. Kooskõlastada eelnevalt kirjalikult tellijaga kõik ehitustöödega seotud alltöövõtjad ja vastutama täies ulatuses alltöövõtjate töö eest.
   26. Vaadata üle alltöövõtjate ja oma töötajate poolt teostatud tööd enne nende ülevaatuseks esitamist omanikujärelevalve teostajale.
   27. Tagada töötajate varustatus tööks vajalike ning õigusaktide nõuetele vastavate isikukaitsevahenditega (töövõtja eraldusmärkidega turvariided ja muud isikukaitsevahendid) ning tagada töötajate tööohutus- ja töötervishoiualase juhendamine ja väljaõpe.
   28. Saata viivitamatult, kui mitte hiljem kui kolme (3) tööpäeva jooksul tellijale e-posti teel teade oma töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus;
   29. Kooskõlastada tellijaga kõik tööde teostamiseks vajalike ajutiste ehitiste püstitamiseks vajalikud kohad, samuti materjalide ladustamise ja ehitusjäätmete kogumise kohad.
   30. Täita muid temale kui ehitusettevõtjale ehitusseadustiku ja muinsuskaitseseadusega pandud kohustusi, täites kohaselt lepingu objekti suhtes või sellega seonduvalt tehtud pädevate isikute ettekirjutusi ja nõudmisi olenemata sellest, kas töövõtja on vastava ettekirjutuse või nõudmise adressaadiks või mitte.
3. **Töövõtja õigused**
   1. Kõrvale kalduda lähteülesandest määras, mis ei muuda ehitise põhimõttelisi ja funktsionaalseid lahendusi ning ei vähenda detailide, seadmete, kogu ehitise või selle üksikute osade vastupidavust ega muuda ehitus-tehnilises dokumentatsioonis fikseeritud parameetreid (nn. mitteolulised kõrvalekaldumised), millised töövõtja parima arusaamise kohaselt võiksid kaasa aidata ehitise optimaalsemale valmimisele või ehitise kvaliteedi tagamisele.
   2. Püstitada objektil omal kulul tööde teostamiseks vajalikke abirajatisi (soojakud, piirded jne.) tellijaga eelnevalt kooskõlastatud asukohta.
   3. Saada tellijalt projekteerimis-, lammutus- ja ehitustööde teostamise eest tasu vastavalt lepingus sätestatud tingimustele ja korrale.
   4. Nõuda tellijast sõltuvate mitteõiguspäraste takistuste kõrvaldamist ehitustööde teostamisel või korraldamisel.
4. **Tellija kohustused**
   1. Anda töövõtjale lepingu allakirjutamisel ja edaspidiselt üle dokumendid ja volitused, mis on vajalikud töö kohaseks teostamiseks, sh üle lisas nr. 2.
   2. Tagada, et ehitusplats on seisundis, mis võimaldab töövõtjal alustada projekteerimis-, lammutus- ja ehitustööde teostamist või nende korraldamist lepingus sätestatud tingimustel ja korras.
   3. Tasuda töövõtjale töö eest vastavalt lepingus sätestatud tingimustele ja korrale.
   4. Tagada töö üle omanikujärelevalve.
5. **Tellija õigused**
   1. Teostada igal ajal täiendavat kontrolli tööde teostamise mahu ja kvaliteedi ning dokumentatsiooni vastavuse kohta lepingus sätestatule ja kehtestatud nõuetele.
   2. Tellida omal kulul vastava pädevusega asutuselt valminud projektidele erapooletu ekspertiisi ja selle töövõtjale edastama. Juhul, kui ekspertiis tuvastab projektdokumentatsioonis puudusi, siis on töövõtja kohustatud viima sisse vastavad muudatused.
   3. Tööde vahetute teostajate ja alltöövõtjate kvalifikatsioonis kahtlemise korral peatada nende tegevus lepingu raames kuni asjaolude väljaselgitamiseni.
   4. Nõuda töövõtjalt töö teostamisel igapäevast oma tööst tekkinud jääkide koristamist ja ehitise ja ehitusplatsi puhtust. Töövõtja koristamisest keeldumisel või mittekvaliteetsel koristamisel peatada tööd objektil kuni kord on tagatud või kasutada tasulist koristusteenust, nõudes selleks tehtud kulutuste hüvitamist töövõtja poolt. Eeltoodud põhjustel tööde peatamise korral puudub töövõtjal õigus nõuda töö tähtaja pikendamist või tööde üldmaksumuse ületamist.
   5. Kasutada õiguskaitsevahendeid (sh. taganeda lepingust või öelda leping üles), samuti nõuda lepingus sätestatud juhtudel leppetrahve, kui töövõtja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui töövõtja ei täida või täidab mittevastavalt muid endale lepinguga võetud kohustusi.
6. **JÄRELEVALVE NING TÖÖNÕUPIDAMISED**
   1. Pooltel on õigus kaasata järelevalve teostamiseks sõltumatuid oma ala spetsialiste, sõlmides selleks vastavad lepingud vastavate juriidiliste või füüsiliste isikutega.
   2. Poolte korraliste nõupidamiste korra lepivad pooled kokku algusnõupidamisel.
   3. Erakorralised nõupidamised toimuvad ühe poole nõudmisel mitte hiljem kui **3 (kolme) kalendripäeva** jooksul alates sellekohase kirjaliku teate esitamisest teisele poolele.
   4. Nõupidamiste käik ja sisu protokollitakse projektijuhi poolt, kui ei lepita kokku teisiti. Nõupidamiste protokollid allkirjastatakse poolte selleks volitatud esindajate poolt. Ühe poole keeldumine protokollile alla kirjutamisest peab olema motiveeritud tema poolt samas protokollis. Allakirjutamisest keeldumisel ja motiveeringu mittemärkimisel, kui teisele poolele on protokoll teistkordselt allakirjutamiseks esitatud, loetakse vastav protokoll pooltele siduvaks, kui protokollile on tehtud vastav märge teise poole allakirjutamisest keeldumise kohta. Käesolevas punktis sätestatu laieneb kõikidele lepingu alusel ja sellega seoses poolte vahel vormistatavatele dokumentidele, kui konkreetsest dokumendist või lepingust ei tulene teisiti.
7. **KAETUD TÖÖD**
   1. Kaetud tööde ülevaatamine ja vastuvõtmine toimub mõlema poole volitatud esindajate osavõtul, mille kohta vormistatakse kirjalik kaetud tööde akt.
   2. Punktis 10.1. nimetatud korrast võib kõrvale kalduda vaid juhul kui, vaatamata tellija esindaja informeerimisele kaetud tööde vastuvõtmisest, jääb esindaja kohale tulemata. Sellisel juhul informeerib töövõtja tellija esindajat kaetud töö asjaoludest ning erandkorras, kui see on tingitud konkreetse töö eripärast, vormistab kaetud tööde akti iseseisvalt. Töövõtja fikseerib nimetatud asjaolu ehituspäevikusse.
   3. Konkreetsete kaetud tööde vastuvõtmise vajadusest tuleb tellija esindajat informeerida vähemalt **2 (kaks) tööpäeva** ette.
   4. Kaetud tööde üleandmata jätmise korral on töövõtja kohustatud tellija esindaja soovi korral omal kulul avama üleandmata kaetud tööd. Töövõtja kannab sel juhul kõik kaetud tööde avamise ning puuduste ilmnemisel ka tööde parandamisega kaasnevad kulud.
8. **Töö üleandmine ja vastuvõtmine**
   1. Töö vaheetappide vastuvõtt tellija poolt toimub perioodi jooksul faktiliselt teostatud tööde üleandmise akti alusel. Tellija vaatab akti läbi ja tagastab töövõtjale oma esindaja poolt allkirjastatult **3 (kolme)** tööpäeva jooksul, vastuvõtmisest keeldumise korral esitab töövõtjale põhjendatud otsuse tööde vastuvõtmisest keeldumise kohta.
   2. Töö üleandmiseks tellijale esitab töövõtja oma esindaja poolt allkirjastatud üleandmise-vastuvõtmise akti, mille tellija vaatab läbi ja tagastab töövõtjale oma esindaja poolt allkirjastatult **5 (viie)** tööpäeva jooksul, vastuvõtmisest keeldumise korral esitab töövõtjale põhjendatud otsuse töö vastuvõtmisest keeldumise kohta.
   3. Ehitustööde juhusliku hävimise või kahjustumise riisiko läheb töövõtjalt üle tellijale töö lõplikul vastuvõtmisel tellija poolt.
   4. Jooksev töö vaheetappide vastuvõtt tellija poolt ei ole tellija poolt ehitustööde vastuvõtmise aluseks juhusliku hävimise või kahjustumise riisiko mõttes.
   5. Vaegtööde olemasolul kannab töövõtja vaegtööde juhusliku hävimise või kahjustamise riisikot kuni vaegtööde vastuvõtmiseni tellija poolt.
9. **töö eest TASUMISE KORD**
   1. Tellija tasub töövõtjale teostatud ehitustööde eest vastavalt tööde jooksvale vastuvõtmisele ning töövõtja poolt esitatavate arvete alusel. Tellija maksetähtaeg on viisteist **(15) tööpäeva** alates vastava arve kättesaamisest tellija poolt.
   2. Töövõtja esitab tellijale igakuiselt **kuu viimaseks tööpäevaks** aktid teostatud faktiliste töömahtude ja maksumuse kohta. Nimetatud aktide aktsepteerimine vastavalt lepingu punktile 11.2. Tellija poolt on töövõtjale maksete sooritamise aluseks vastava arve esitamine tellijale, mis peab olema edastatud hiljemalt järgmise kuu **7. (seitsmendal) kuupäeval**. Juhul, kui töövõtja ei ole esitanud tähtaegselt eeltoodud akte või arveid, lükkub nende esitamise õigus edasi järgmise kuu samasse aega.
   3. Viimane makse, mis ei tohi olla väiksem kui 10% lepingu hinnast, sooritatakse töövõtjale 3 (kolme) tööpäeva jooksul peale ehitusobjektile kasutusloa vormistamist kohaliku omavalitsuse poolt.
   4. Maksed sooritatakse tellija poolt töövõtja arvelduskontole. Maksed sooritatakse tellija poolt töövõtja pangakontole. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
10. **KINDLUSTUS** 
    1. Töövõtja vastutab lepingu perioodil ehitusobjektil toimuva tegevuse/tegevusetusega kaasneda võivate kõrvalmõjude ja tekitatud kahjude eest tellijale, ümbritsevale keskkonnale ja kolmandatele isikutele.
    2. Töövõtja sõlmib enne töödega alustamist, kuid mitte hiljem kui 7 (seitsme) päeva jooksul pärast lepingu sõlmimist omal kulul:
       1. ehituse koguriskikindlustuse (CAR) lepingu, mille tingimuste kohaselt peab kindlustus katma kõik lepinguga kokkulepitud tööde tegemisest tulenevad riskid. CAR kindlustuse summaarse hüvitise summa peab olema vähemalt võrdne lepingus fikseeritud tööde üldmaksumusega (sh käibemaks) ning omavastutusega kuni 5000 (viis tuhat) eurot.
       2. vastutuskindlustuse lepingu, mille tingimuste kohaselt peab kindlustus katma kõik tööde tegemisest tulenevad riskid ja kahjud, s.h kahjud, mis võivad tööde teostamisel tekkida kolmandatele isikutele ja kandma õigusabile tehtud kulud. Kindlustuslepingu hüvitamise piirmäära minimaalne suurus peab olema vähemalt 10 (kümme) protsenti lepingus fikseeritud tööde üldmaksumusest (sh käibemaks), seejuures omavastutuse ei tohi olla suurem kui 5000 (viis tuhat) eurot.
    3. Töövõtja kohustub tagama, et ülaltoodud kindlustuslepingutest tulenev kindlustuskaitse kehtib kogu lepingus fikseeritud Tööde teostamise perioodi jooksul. Töövõtja kohustub hoiduma tegudest, mis toovad kaasa või võivad kaasa tuua kindlustuskaitse lõppemise.
    4. Pooled on kokku leppinud, et punktis 13.2.1 nimetatud kindlustuslepingus märgitakse soodustatud isikuks tellija.
    5. Töövõtja esitab tellijale punktis 13.2 nimetatud kindlustuslepingute poliisid ja kindlustustingimuste ärakirjad hiljemalt 10 (kümme) päeva pärast lepingu allakirjutamist.
11. **GARANTII** 
    1. Töövõtja annab tema poolt ja korraldusel teostatud ehitustöödele ja ehitisele vähemalt **24 (kahekümne nelja) kuu pikkuse garantii**. Nimetatud garantii tähtaeg algab ehitisele kasutusloa väljastamisest alates.
    2. Töö teostamise ja garantiiaja kestel ilmnenud või tekkinud, töövõtja poolt või tema korraldusel teostatud tööde lepingutingimustele mittevastavused kõrvaldab töövõtja omal kulul võimalikult kiiresti pärast nende avastamist tellija poolt ja vastava teate saatmist töövõtjale. Töövõtja kohustub garantiitöö üle vaatama 3 (kolme) tööpäeva jooksul.
    3. Mittevastavuse kõrvaldamise tähtaeg lepitakse poolte poolt kokku kahepoolselt allkirjastatud garantiiaktis peale tööde mahu hindamist töövõtja poolt.
    4. Avarii või tõsise mittevastavuse korral asub töövõtja mittevastavusi kõrvaldama viivitamatult.
    5. Kui töövõtja keeldub punktis 14.3 nimetatud aktile alla kirjutamast või ei kõrvalda eeltoodud mittevastavusi õigeaegselt, on tellijal õigus eeltoodud mittevastavused ise kõrvaldada, ning töövõtja on kohustatud tellijale hüvitama kõik nimetatud mittevastavuste kõrvaldamisega seonduvad kulud vastavalt tellija poolt esitatud arvetele. Töövõtja tasub nimetatud arved **15 (viieteistkümne)** kalendripäeva jooksul.
    6. Töövõtja kohustub osalema garantiiülevaatusel, mille toimumise aja lepivad pooled kokku tööde üleandmise-vastuvõtmise akti vormistamisel.
    7. Garantiitööde üleandmisel vormistab töövõtja vastava akti, olles eelnevalt teostatud töö üle vaadanud. Sõltumata teostatud töö iseloomust, kontrollib ja annab teostatud tööd tellijale üle lepingus fikseeritud töövõtja esindaja. Tellija ei võta vastavaid töid vastu töövõtja alltöövõtjalt või töövõtja esindajalt, kes ei ole lepingus fikseeritud töövõtja esindajana.
    8. Juhul kui alltöövõtja poolt teostatud tööde garantiiaeg on pikem töövõtja garantiiajast, jääb ilmnevate mittevastavuste kõrvaldamisel tellija ees vastutavaks töövõtja.
    9. Pärast lepingus sätestatud garantiiaja lõppu on pooltel õigus esitada teineteisele pretensioone vastavate hagi aegumise tähtaegade piires.
12. **POOLTE VASTUTUS**
    1. Töövõtja vastutab lepingu mittetäitmise või mittekohase täitmisega tellijale tekitatud kahju eest, samuti on töövõtja kohustatud tellijale hüvitama tellija poolt seoses töövõtja poolse lepingu rikkumisega tehtud kulutused. Tellija vastutab lepingu süülise rikkumise eest ning on kohustatud töövõtjale hüvitama lepingu süülise rikkumisega tekitatud kahju ning töövõtja poolt tellija poolse lepingu süülise rikkumisega seoses tehtud kulutused.
    2. Töövõtjal on õigus nõuda tellijalt arvete mittetähtaegse tasumise korral viivist **0,15% (null koma viisteist protsenti)** tähtajaks tasumata summalt iga viivitatud päeva eest (esitatud arvete alusel).
    3. Tellijal on õigus nõuda töövõtjalt leppetrahvi **1,5% (üks koma viis protsenti)** tööde üldmaksumusest iga lepingus sätestatud lõpptähtaega ületanud nädala eest. Tellijal on õigus lepingust taganeda või leping üles öelda, kui töövõtja viivitab lepingu lisas toodud ajagraafiku järgsete tööde alustamisega või valmimise ja üleandmisega **3 (kolm) nädalat**.
13. **Lepingu lõppemine ja lõpetamine**
    1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
    2. Tellija võib lepingu igal ajal olenemata põhjusest etteteatamistähtajata üles öelda. Sellisel juhul on tellija kohustatud tasuma töövõtjale lepingu ülesütlemise momendiks faktiliselt tehtud töö eest. Lepingu ülesütlemisel hüvitab tellija töövõtjale lisaks faktiliselt tehtud töö eest lepingu ennetähtaegse ülesütlemisega tekitatud kahju, kuid mitte rohkem, kui **10% (kümme protsenti)** lepingus ettenähtud töövõtjale makstavast tasust.
    3. Kui töö tegemise käigus selgub, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist, või teha töö jätkamine ja puuduste kõrvaldamine ülesandeks kolmandale isikule töövõtja arvel.
    4. Juhul, kui töövõtja ei ole tööd tellijale üle andnud hiljemalt **1 (ühe) kuu** möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepitud tasu maksmata lepingust ühepoolselt taganeda ja nõuda sisse lepinguga ettenähtud leppetrahv ning tekitatud kahju.
14. **POOLTE ESINDAJAD JA KONTAKTANDMED**
    1. **Tellijat esindavad**
       1. Tellija esindaja, kes on volitatud lepingut täitma, muutma ja lõpetama: kinnisvaraosakonna juhataja Karl Mänd tel. nr. 5074 875, e-mail karl.mand@rmk.ee;
       2. Tellija esindaja, kes on volitatud lepingut täitma ja juhtima ehitusprotsessi objektil: kinnisvaraosakonna ehitusspetsialist Tarmo Põkka tel. nr. 5529 336, e-mail tarmo.pokka@rmk.ee;
    2. Omanikujärelevalvet teostab BCM Konsultandid OÜ Toivo Sutt tel 5154001, e-post [toivo@bcm.ee](mailto:toivo@bcm.ee)

**Töövõtjat esindavad**

* + 1. Töövõtja esindaja, kes on volitatud lepingut täitma, muutma ja lõpetama: Nordpont OÜ juhatuse liige Kalvi Krass, tel. nr. 503 6432, e-mail kalvi.krass@nordpont.ee;
    2. Töövõtja esindaja (tööde juht), kes on volitatud juhtima töid ehitusobjektil ning allkirjastama ehitusprotsessi operatiivseid dokumente (talle on antud õigus allkirjastada töövõtja poolt Lepingu täitmisega seotud dokumente, esindada töövõtjat ehitusobjektil toimuvatel koosolekutel, lepingu kestuse jooksul vastu võtma tellijalt projektdokumentatsiooni, samuti vastutab ta tööohutuse eest lepingu ulatuses): Maksim Sarajev, tel. nr. 5595 5426, e-mail maksim.sarajev@nordpont.ee;
    3. Vastutav pädev isik Majandustegevuse Registri mõistes: Nordpont OÜ juhatuse liige Kalvi Krass, tel. nr. 503 6432, e-post kalvi.krass@nordpont.ee.

1. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Aadressi muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
2. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus Harju Maakohtus.
   3. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Tellija** | **Töövõtja** |
| Riigimetsa Majandamise Keskus  Mõisa/3, Sagadi küla, 45403 Haljala vald,  Lääne-Viru maakond  Registrikood 70004459  Telefon 676 7500 | **Nordpont OÜ**  Madara tn 25, 10612  Tallinn, Harju maakond  Registrikood 12583892  Telefon 503 6432 |
| (allkirjastatud digitaalselt) | (allkirjastatud digitaalselt) |
| Kinnisvaraosakonna juhataja Karl Mänd | Juhatuse liige |
|  | Kalvi Krass  **RVT Ehitus OÜ**  Madara tn 25, 10612  Tallinn, Harju maakond  Registrikood 12587683  Telefon502 6296  (allkirjastatud digitaalselt)  Juhatuse liige  Rein Laikoja |

**LISA Nr.1**

TÖÖDE LOETELU

Töövõtja teostab RMK Põlula kalakasvatuskeskuses kalakasvatuse kinnistul, Lavi külas, Vinni vallas, Lääne-Viru maakonnas laohoone (PVC hall) ehitamiseks vajalikud projekteerimis-, lammutus- ja ehitustöö:

1. Projekteerimistööd.

Projekteerimistöö teostatakse vastavalt hanke dokumendiks olnud tellija lähteülesandele.

Projekteerija poolt üleantava projekti maht ja sisu vastab Eesti standardile EVS 935:2017.

Projekteerimistööd teostatakse kahes etapis: põhiprojekt (PP) ja tööprojekt (TP).

Tööprojekti aluseks on tellija poolt vastuvõetud ja kooskõlastatud põhiprojekt.

2. Lammutus- ka ehitustööd.

Ehitust- ja lammutustööd teostatakse vastavalt töövõtja poolt koostatud ja tellijaga kooskõlastatud tööprojektile.

**LISA NR. 2**

### TELLIJA POOLT ESITATAVAD LÄHTEANDMED

1. Geodeetiline alusplaan esitatud hankedokumentatsiooni hulgas
2. Tellija lähteülesanne (tehniline kirjeldus) esitatud hankedokumentatsioonis
3. Asendiskeem esitatud hankedokumentatsiooni hulgas

## **LISA NR. 3**

TÖÖDE AJAGRAAFIK

**Tähtaeg**

1. Hiljemalt **viis (5) kuud** pärast hankelepingu sõlmimist on valminud garaažihoone lammutusprojekt ja PVC halli ehitusprojekt ning väljastatud lammutustöödeks vajalik luba
2. Hiljemalt **kuus (6) kuud** pärast hankelepingu sõlmimisest on garaažihoone lammutatud, PVC hallile väljastatud ehitusluba
3. Hiljemalt **seitse (7) kuud** pärast hankelepingu sõlmimist on valminud PVC-hall
4. Hiljemalt **kaheksa (8) kuud** pärast hankelepingu sõlmimist on kõik tööd lõpetatud ja tellijale on üle antud kasutusluba.

**LISA NR. 4**

### TÖÖDE MAKSUMUS

|  |  |  |
| --- | --- | --- |
|  | Töö osa | Maksumus, EUR |
|  | Projekteerimine | 22 500,00 |
|  | Ehitus - ja lammutustööd | 152 300,00 |
|  | KOKKU | 174 800,00 |
|  | Käibemaks 24% | 41 952,00 |
|  | Kokku koos käibemaksuga | 216 752,00 |